Ditaba tše Dibotse ke Eng? | Ditaba tše Dibotse
Kamoo Poroutšha ye e ka go Holago ka Gona
Mongwadi wa Beibele ke Mang?
Re ka Kgodišega Bjang Gore Seo Beibele e se Bolelago ke Therešo?
Ke ka Baka la Eng Jesu a Ile a hwa?
Go na le Kholofelo Efe ka Bahu?
O ka Lemoga Borapedi bja Therešo Bjang?
O ka Batamela Kgauswi le Modimo Bjang?
Ditaba tše Dibotse ka Bodumedi ke Dife?
Ke ka Baka la Eng Modimo a Ena le Mokgatlo?
Ke ka Baka la Eng o Swanetše go Tšwela Pele o Ithuta?
Polelo ya Diatla ya Argentina
Polelo ya Diatla ya Costa Rica
Polelo ya Diatla ya Honduras
Polelo ya Diatla ya Korea
Polelo ya Diatla ya Latvia
Polelo ya Diatla ya Panama
Polelo ya Diatla ya Romania
Polelo ya Diatla ya Salvador
Polelo ya Diatla ya Serbia
Seromania (sa Albania)
Seuzbek (sa Roma)
1. Ditaba tše di tšwago go Modimo ke dife?
Modimo o nyaka gore batho ba thabele bophelo mo lefaseng. O bopile lefase le dilo tšohle tšeo di lego go lona ka gobane a rata batho. Go se go ye kae, o tla gata mogato ka go nea batho ba dinageng ka moka bokamoso bjo bokaone. O tla imolla batho dilong tšeo di bakago tlaišego.—Bala Jeremia 29:11.
Ga go mmušo woo o ilego wa atlega go fediša bošoro, bolwetši goba lehu. Eupša go na le ditaba tše dibotse. Go se go ye kae, Modimo o tla dira gore Mmušo wa gagwe o tšeele mebušo ya batho legato. Balata ba wona ba tla ba le khutšo le boemo bjo bobotse bja tša maphelo.—Bala Jesaya 25:8; 33:24; Daniele 2:44.
2. Ke ka baka la eng ditaba tše dibotse di akgofile?
Tlaišego e tla fela ge feela Modimo a tloša batho ba babe mo lefaseng. (Tsefanya 2:3) Seo se tla direga neng? Lentšu la Modimo le boletše e sa le pele ka maemo ao ga bjale a tlaišago batho. Ditiragalo tša gona bjale di bontšha gore nako ya Modimo ya go gata mogato e kgauswi.—Bala 2 Timotheo 3:1-5.
3. Re swanetše go dira eng?
Re swanetše go ithuta ka Modimo go tšwa Lentšung la gagwe, Beibele. E swana le lengwalo leo re le ngwaletšwego ke tate yo lerato. E re botša kamoo gona bjale re ka phelago gakaone le kamoo re ka thabelago bophelo bjo bo sa felego lefaseng nakong e tlago. Ke therešo gore ba bangwe ba ka no se rate taba ya gore o thušwa go kwešiša Beibele. Eupša o se ke wa dumelela motho a go thibela go ba le bokamoso bjo bokaone.—Bala Diema 29:25; Kutollo 14:6, 7.